
Camera  Deputaţilor

Comisia pentru industrii si servicii










Bucureşti, 08.02.2011





                                                    Nr.23/312/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind protecţia persoanelor înşelate prin ghicit sau alte mijloace şi practici oculte, transmis cu adresa nr.P.L.x. 664 din 17 noiembrie 2010.


În raport de obiectul şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 08.02.2011





                                                    Nr.23/312/2010
R A P O R T

asupra proiectului de Lege privind protecţia persoanelor înşelate prin ghicit sau alte mijloace şi practici oculte


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege privind protecţia persoanelor înşelate prin ghicit sau alte mijloace şi practici oculte, provenit dintr-o propunere legislativă a doamnelor deputat: Boghicevici Claudia (PD-L) şi Barna Maria Eugenia (Independent), a domnilor deputaţi: Boiangiu Victor (PD-L), Cionca-Arghir Iustin-Marinel (PD-L), Dascălu Constantin (PD-L), Giurgiu Mircia (PD-L), Gondor Marius-Sorin (PD-L), Hogea Gheorghe (PD-L), Holdiş Ioan (PD-L), Leşe Doru Braşoan (PD-L), Militaru Constantin Severus (PD-L), Niţu Adrian Henorel (PD-L), Oajdea Daniel Vasile (PD-L), Olar Corneliu (PD-L), Popoviciu Alin Augustin Florin (PD-L), Riviş-Tipei Lucian (PD-L), Seremi Ştefan (PD-L), Trăşculescu Alin Silviu (PD-L), Buciuta Ştefan (Minorităţi), Ţaga Claudiu (Independent) şi Cherecheş Cătălin (Independent), transmis cu adresa nr.P.L.x. 664 din 17 noiembrie 2011, înregistrat la comisie sub nr.23/312 din 18 noiembrie 2010.



Consiliul Legislativ, cu avizul nr.581/11.05.2010, avizează favorabil propunerea legislativă, cu observaţii şi propuneri.



Guvernul, prin actul nr.1740/06.07.2010, nu susţine adoptarea propunerii legislative.



Senatul, în  condiţiile articolului 75 alineatul (2) teza a III – a din Constituţia României, republicată, a adoptat propunerea legislativă în forma prezentată de iniţiatori.



Comisia juridică, de disciplină şi imunităţi, cu avizul nr.PLx 664/2010/24.11.2010, a avizat favorabil proiectul de lege, iar Comisia pentru buget, finanţe şi bănci, cu avizul nr.587/03.02.2011, a avizat negativ proiectul de lege.



Proiectul de lege are ca obiect reglementarea activităţilor şi practicilor oculte, precum şi protejarea persoanelor înşelate prin ghicit sau alte practici oculte care induc şi menţin în eroare, prin prezentarea ca adevărat a unui fapt mincinos sau ca mincinos a unui fapt adevărat, în scop de a obţine un folos patrimonial injust.



Membrii Comisiei pentru industrii şi servicii au examinat proiectul de lege în şedinţa din 08 februarie 2011 şi au hotărât, cu majoritate de voturi, să propună Plenului Camerei Deputaţilor respingerea acestuia, din următoarele considerente:
- scopul reglementării nu constă în protecţia persoanelor înşelate prin ghicit sau alte mijloace şi practici oculte, ci în autorizarea acestor tipuri de activităţi;

- soluţiile propuse conferă legitimitatea unor activităţi apreciate ca fiind în afara legii;

- practicienii ocultişti, ghicitori sau vrăjitori nu se regăsesc în Nomenclatorul ocupaţiilor din România, deci practic nu pot fi considerate profesie pentru a fi autorizate.



La lucrările comisiei au participat invitaţi din partea Ministerului Muncii, Familiei şi Protecţiei Sociale: doamnele Liana Moştenescu – consilier şi Cassiana Dinu – inspector.


La lucrările comisiei au fost prezenţi 25 de deputaţi din totalul de 25 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,
Viorela Gondoş
Isabela Robe

